

**Általános tájékoztató a tanfolyami képzésről**

**Tisztelt Hallgató!**

Köszöntöm a Nemzeti Közszolgálati Egyetem (NKE) Hadtudományi és Honvédtisztképző Karának (HHK) képzésén! Szeretném előzetesen tájékoztatni a tanfolyami képzéssel kapcsolatban néhány hasznos tudnivalóról.

Fontos tudnivaló, hogy vezénylési ideje alatt sem személyügyileg, sem pénzügyileg nem kerül átadásra, élelmezése és elhelyezése az anyaalakulatának átjelentőjével és vezénylési parancsa alapján valósul meg.

**Beléptetés** A Zrínyi Miklós Laktanya és Egyetemi Campus (ZMLEC, 1101 Budapest, Hungária krt. 9-11.) területére a belépést (személyi és gépjárművel történő) az MH Hadkiegészítő, Felkészítő és Kiképző Parancsnokság (MH HFKP) engedélyezi és végzi. Ahhoz, hogy a beléptetés zavartalanul megtörténjen, legkésőbb a tanfolyam megkezdése előtt 10 munkanappal a Tanfolyami regisztrációs adatlapon szereplő adatokat továbbítanunk kell az MH HFKP felelős ügyintézőjének.

A nem szolgálati gépjárművel érkezők **kizárólag** a 4 hetet meghaladó tanfolyamok esetén kérhetik a parkolás engedélyezését. Ez esetben az MH HFKP tancsoportonként legfeljebb 5 hallgató számára biztosítja a behajtást. Tekintettel a parkolóhelyek szűkös számára, előfordulhat, hogy az objektumban rendezett események miatt ennek ellenére nem áll rendelkezésre szabad parkolóhely! (A tanfolyam kezdetén mindenképpen javasoljuk a szolgálati gépjárművel történő behajtást!)

**Étkezés**Amennyiben Ön vezényeltként igényjogosult természetbeni ellátásra (vezénylési parancsának tartalmaznia kell ennek tényét), úgy élelmezési átjelentővel lehetőség van térítésmentes étkezésre a ZMLEC étkezdéjében.

Ez esetben kérjük, hogy az átjelentőt a 02-2/20-653 fax számra (MH vitéz Szurmay Sándor Budapest Helyőrség Dandár) – az ellátás időbeni biztosítása érdekében – legkevesebb 5 munkanappal a képzés első napját megelőzően megküldeni szíveskedjen! (Javasolt az eredeti példányt a képzésre magával hoznia, és szükség esetén az étkezde pénztárában azt bemutatni.)

Előfizetéses étkezést a ZMLEC étkezdéje biztosít, havi befizetés (tárgyhó 25. napján leadott rendelés) formájában. Esetenként - a visszaadott ebédjegyek számának függvényében - lehetőség van naponta is menü jegyet vásárolni (napi szinten változó).

Ezen kívül mód van "A la carte" ebédelésre is az étkezde mellett található éttermi részben.
A büfékben szendvics, kávé, tea, üdítő vásárolható.

**Szállás**

Amennyiben Ön a tanfolyamra vezényeltként jogosult szállás igénybevételére, úgy kérjük, hogy a tanfolyami regisztrációs adatlapon ezt jelezni szíveskedjen (pl. vasárnap érkezik-e vagy hétfőn)!

**Regisztráció**

A ZMLEC területére történő belépéshez, a szállás igénybe vételéhez, a tanfolyamon történő részvételhez és a végzést követő igazolás kiadásához szükséges a Tanfolyami regisztrációs adatlap kitöltése és időben történő megküldése a HHK Katonai Tanfolyamszervező Intézet (KTSZI) részére. Az Ön által megadott személyes adatok kezelése az NKE „Szabályzat a személyes adatok védelméről és a közérdekű adatokkal kapcsolatos feladatokról” előírásai alapján, a nemzeti felsőoktatásról szóló 2011. évi CCIV. törvénynek, az információs önrendelkezési jogról és az információszabadságról szóló 2011. évi CXII. törvénynek, valamint az Európai Parlament és a Tanács (EU) 2016/679 (2016. április 27.) rendeletének megfelelően történik.
A szabályzat az alábbi linken található: *https://www.uni-nke.hu/document/uni-nke-hu/A-szemelyes-adatok-vedelmerol-es-a-kozerdeku-adatokkal-kapcsolatos-feladatokrol-szolo-szabalyzat-hataly-2019-II-1-tol.pdf*

A Tanfolyami regisztrációs adatlap a KTSZI honlapjáról tölthető le.

Kérjük, hogy a fenti regisztrációs adatlapot – a tanfolyami részvételének zavartalan előkészítése érdekében – szerkeszthető (**word**) formátumban, **legkésőbb 10 munkanappal**a képzést megelőzően az alábbi e-mail címre megküldeni szíveskedjen:

**Szakmai tanfolyamok esetén:**

Stiffel Cintia ka.

NKE HHK Katonai Tanfolyamszervező Intézet

e-mail: stiffel.cintia@uni-nke.hu

HM telefon: 02-2/29-406

**Statikus (Hadműveleti, Harcászati törzstiszti-, és KVNR) tanfolyamok esetén:**

Égető Andrea százados

NKE HHK Katonai Tanfolyamszervező Intézet

e-mail: egeto.andrea@uni-nke.hu

HM telefon: 02-2/29-334

**Nyelvtanfolyamok esetén:**

Sárkány Dorina ka.

NKE HHK Idegennyelvi és Szaknyelvi Lektorátus

e-mail: sarkany.dorina@uni-nke.hu

HM telefon: 02-2/29-462

**Számos új, a szakmai tevékenysége során alkalmazható ismeret elsajátítását és a tanfolyam sikeres elvégzését kívánom Önnek!**

Visi Tibor ezredes

NKE HHK Katonai Tanfolyamszervező Intézet

intézetvezető